**ANUNȚ PRIVIND CONSULTAREA ACŢIONARILOR ANTIBIOTICE S.A. ÎN VEDEREA DEFINITIVĂRII ELABORĂRII COMPONENTEI INIŢIALE A PLANULUI DE SELECŢIE A ADMINISTRATORILOR SOCIETĂȚII COMERCIALE**

Având în vedere că:

1. Ministerul Sănătății este autoritatea centrală tutelară a societății comerciale Antibiotice S.A., fapt stabilit prin H.G. nr. 144/2010, privind organizarea și funcționarea ministerului, totodată având și calitatea de acționar majoritar al societății comerciale, deținând un procent de 53,0173% dintre acțiunile operatorului economic;

2. Antibiotice S.A. este o societate comercială pe acțiuni, organizată conform prevederilor Legii nr. 31/1990 privind societățile comerciale, O.U.G. nr. 109/2011 privind guvernanța corporativă a întreprinderilor publice și ale Legii nr. 24/2007 privind emitenții de instrumente financiare și operațiuni de piață. Societatea este administrată de un Consiliu de Administrație format din 7 administratori desemnați de Adunarea Generală a Acționarilor pentru mandate de câte 4 ani .

3. Prin Hotărârea nr. 4/14.09.2023, Adunarea Generală Ordinară a Acționarilor (AGOA) a Antibiotice S.A. a aprobat declanșarea procedurii de selecție a administratorilor societății conform prevederilor art. 3, alin. 1 din Anexa nr. 1 a H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, inclusiv prin solicitarea de reînnoire a mandatelor pentru administratorii a căror activitate a fost evaluată favorabil, conform prevederilor art. 29, alin 14, din OUG nr. 109/2011 privind guvernanța corporativă a întreprinderilor publice și art. 25 din Anexa nr. 1 a H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice;

4. Dispozițiile articolului 5., alineat 1 din Anexa nr 1 a HG 639/2023 H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice stipulează că ”*Autoritatea publică tutelară elaborează şi publică componenta iniţială a planului de selecţie pe pagina de internet proprie şi a întreprinderii publice”* iar alineatul 3 al aceluiași articol prevede că ”*La întreprinderile publice societăţi, proiectul componentei iniţiale a planului de selecţie se va publica pe paginile de internet ale autorităţii publice tutelare şi, respectiv, societăţii. Autoritatea publică tutelară consultă acţionarii/asociaţii în vederea definitivării elaborării componentei iniţiale a planului de selecţie”*

**Ministerul Sănătății, în calitate de autoritate publică tutelară a Antibiotice S.A. publică prezentul:**

**ANUNȚ PRIVIND CONSULTAREA ACŢIONARILOR ANTIBIOTICE S.A. ÎN VEDEREA DEFINITIVĂRII ELABORĂRII COMPONENTEI INIŢIALE A PLANULUI DE SELECŢIE A ADMINISTRATORILOR SOCIETĂȚII COMERCIALE**

În conformitate cu prevederile articolului 5., alineat 4 din Anexa nr 1 a HG 639/2023 H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice acţionarii reprezentând, individual sau împreună, cel puţin 5% din capitalul social al Antibiotice S.A. au dreptul de a formula propuneri de modificare şi completare a proiectului componentei iniţiale a planului de selecţie în termen de 5 zile de la data publicării acestuia.

Termenul limită până la care pot fi formulate propuneri de modificare şi completare a proiectului componentei iniţiale a planului de selecţie, este data de **30.04. 2024**.

Persoana de contact este dna. Mihaela Fomino, consilier în cadrul Compartimentulu Guvernanță corporativă - Direcția Generală Juridică -, telefon 021/307.25.21, e-mail: fomino.mihaela@ms.ro.